b'\n_START_ARTICLE_\nJo Lunder\n_START_SECTION_\nKarriere\n_START_PARAGRAPH_\nLunder var i perioden 22. desember 2004 til 1. september 2007 konsernsjef i IT-firmaet Ementor ASA. F\xc3\xb8r dette var han arbeidende styreformann i det russiske teleselskapet VimpelCom, som er deleid av Telenor. I Lunders sjefstid gikk VimpelCom fra noen hundre tusen abonnenter til 22 millioner kunder, og Lunder ble k\xc3\xa5ret til beste telekomleder i Russland av Magazine Company.\n_START_SECTION_\nSom fotballspiller og -trener\n_START_PARAGRAPH_\nSom fotballspiller spilte Lunder p\xc3\xa5 Lyn, og var en periode kaptein p\xc3\xa5 laget. Han spilte midtbane og senere midtstopper. H\xc3\xb8sten 1989 var ogs\xc3\xa5 Lunder (sammen med Dag Roar Austmo og Stein Gran) trener i klubben etter at Georg Hammer trakk seg. Lunder ble senere hjelpetrener, men trakk seg i 1992 i forbindelse med Teitur \xc3\x9e\xc3\xb3r\xc3\xb0arsons avgang.'